Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1802

5. Eljárás 5.1. A minta analízise Általában 10 g mintát mérjünk be 10 mg pontossággal, és izzítótégelyben (4.2.) hamvasszuk 450 oC-on, 3 órát. Kerüljük a túlfûtést (gyulladást). Lehûlés után a hamut veszteség nélkül vigyük át 500 ml-es mérõlombikba 250–300 ml vizet, majd 50 ml sósavat (3.1.) alkalmazva. Amikor a felszabadult széndioxid eltávozott, melegítsük fel az oldatot, és idõnként megkeverve tartsuk kb. 90 oC hõmérsékleten, 2 órán keresztül. Szobahõmérsékletre hûlés után töltsük fel jelig vízzel, rázzuk össze és szûrjük. A szûrlet aliquot részét, amely legfeljebb 1,0 mg nátriumot tartalmaz, pipettázzuk 100 ml-es mérõlombikba, adjunk hozzá 10,0 ml puffer oldatot (3.5.), töltsük jelig vízzel és rázzuk össze. Magasabb nátriumtartalom esetében hígítsuk az oldatot az analízishez megfelelõ mértékben a puffer oldat hozzáadása elõtt. 10 g minta bemérése esetén a következõ táblázat szolgál tájékoztatásul: A minta feltételezett nátriumtartalma (% Na) Hígítási arányok Az oldat aliquot része ml 0,1 -ig - 0,1 – 0,5 - 0,5 – 1,0 - 1,0 – 5,0 1:10 5,0 – 10,0 1:10 10,0 – 20,0 1:20 Mérjük lángfotométerrel 589 nm hullámhosszon. Számítsuk ki az eredményt a kalibrációs görbe alapján. 5.2. Kalibrációs görbe Pipettázzunk a standard oldatból (3.6.) 10 ml-t 250 ml-es mérõlombikba, töltsük jelig vízzel és rázzuk össze. Ebbõl az oldatból pipettázzunk 100 ml-es mérõlombikokba 5, 10, 15, 20 és 25 ml-t, amely megfelel egyenként 0,2, 0,4, 0,6, 0,8, 1,0 mg nátriumnak. Tegyük a sorozatot teljessé vak oldattal, amely nem tartalmaz standard oldatot. Mérjünk 10 ml puffer oldatot (3.5.) mindegyik lombikba, töltsük jelig vízzel és rázzuk össze. Végezzük el a méréseket az 5.1. szerint. A kalibrációs görbe általában lineáris 1 mg Na /100 ml oldat koncentrációig.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes